Bates en laste - besit jy of skuld jy?
As besigheidsman en produsent, moet jy 'n duidelike uiteensetting van jou bates en laste hê. Wat besit jy en wat skuld jy?
Boerdery is 'n besigheid en gewasboerdery het groot finansiële implikasies.
Gewoonlik moet 'n produsent sommige of al die insette leen.
Uitleen-instansies moet 'n volle prentjie van die produsent se besigheid hê - hulle moet al die besonderhede van die bates (realisties gewaardeer) en al die laste hê. Dikwels is produsente sensitief om hierdie inligting te openbaar, maar finansiële instansies het toegang tot al die finansiële rekords (soos deur die kredietwet bepaal) en indien jy nie die waarheid vertel nie, sal hulle alles uitvind en sal jy jou kredietwaardigheid, sowel as die moontlike lening verloor.
Indien jy 'n volhoubare produsent is, moet jy in staat wees om al jou lenings te diens - plaas die totale prentjie op die tafel en laat mense met die nodige finansiële vaardighede toe om jou by te staan.